සකල ලෝකවාසී බෞද්ධ ජනතාවගේ මුදුන් මල්කඩ බඳු වූ සෙංකඩගල පුරවරයේ ඓතිහාසික ශ්‍රී දළදා මාලිගාවට කුරිරු ත්‍රස්තවාදයින් විසින් මරාගෙන මැරෙන ප්‍රහාරයක් එල්ල කොට විනාශ කර දැමීමට උත්සාහ කිරීම අද මෙන් මාගේ මතකයට මෙනෙහි වෙන්නේ ඒ බිහිසුණූ බෝම්බ විනාශය සිදු වී ඉතාමත් කෙටි කලක් තුළ දී එම ස්ථානයට අවතීර්ණ වූ මාධ්‍යවේදියෙකු වශයෙනි. ශ්‍රී ලංකාවට නිදහස ලැබී 1999 වසර වන විට වසර 50ක් සපිරීම නිමිත්තෙන් මහනුවර පුරවරය කේන්ද්‍ර කර ගනිමින් එය උත්සවශ්‍රීයෙන් සැමරීමට එවකට ජනාධිපතිනි චන්ද්‍රිකා බණ්ඩාරනායක මැතිනියගේ ප්‍රධානත්වයෙන් උත්සව මාලාවක් සංවිධානය කොට තිබු අතර එහි ප්‍රධාන සංවිධායකවරයා වශයෙන් පත් කොට තිබුණේ එවකට ආරක්ෂක නියෝජ්‍ය අමාත්‍යව සිටි ජනරාල් අනුරුද්ධ රත්වත්තේ මහතාය. ඒ හා සමගාමීව මාස ගණනාවකට පෙර මහනුවර නගරය ඒ සඳහා සුදානම් කිරීම ආරම්භ වූ අතර මහනුවර නගරයේ සියලු ගොඩනැගිලි සුදු වර්ණයෙන් පිරියම් කිරීම එහි ප්‍රධාන කර්තව්‍යයක් විය. ඒ අනුව ඓතිහාසික දළදා මාලිගාව, රැජින හෝටලය, බෝගම්බර බන්ධනාගාරය ඇතුළු සියලුම රජයේ ගොඩනැගිලි සුදු වර්ණයෙන් පිරියම් කිරීම සිදු කෙරුන අතර සියලුම පෞද්ගලික ස්ථාන ඇතුළු ගොඩනැගිලි සුදු වර්ණයෙන් පිරියම් කරන ලෙස උපදෙස් ලබා ලබාදී තිබුණී.
1999 වසරේ ජනාදිපතිනි කවුද?
චන්ද්‍රිකා බණ්ඩාරනායක